
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

3 Σεπτεμβρίου 2014 


ΑΠΟΦΑΣΕΙ Σ 

Αριθ. ΔΟΑΚΕΠ/Φ.15/43/ΟΙΚ.21149 

Καθορισμός της διοικητικής διαδικασίας εκτύπωσης βε¬ 
βαιώσεων αρμοδιότητας ΟΑΕΕ οι οποίες διεκπεραιώ- 
νονται και μέσω των Κέντρων Εξυπηρέτησης Πολιτών 
(ΚΕΠ) και τροποποίηση των κοινών υπουργικών απο¬ 
φάσεων υπ’ αριθ. ΔΙΑΔΠ/Α1/12407 (ΦΕΚ 946/Β/2002) 
και υπ’ αριθ. ΔΙΑΔΠ/Ε/25289 (ΦΕΚ 1947/Β/2005). 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

Τις διατάξεις: 

1. Της παραγράφου 1 του άρθρου 31 του ν. 3013/2002 
«Αναβάθμιση της πολιτικής προστασίας και άλλες δια¬ 
τάξεις» (ΦΕΚ 102/Α'/01-05-20 02), όπως ισχύει. 

2. Του άρθρου 8 του ν. 3242/2004 (ΦΕΚ 102/Α'/24-05-2004) 
«Ρυθμίσεις για την οργάνωση και λειτουργία της Κυβέρ¬ 
νησης, τη διοικητική διαδικασία και τους Ο.Τ.Α.». 

3. Της παραγράφου 3 του άρθρου 3 του ν. 2690/1999 
«Κύρωση του Κώδικα Διοικητικής Διαδικασίας και άλλες 
διατάξεις» (ΦΕΚ 45/Α'/09-03-1999). 

4. Του άρθρου 8 του ν. 1599/1986 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και 
άλλες διατάξεις» (ΦΕΚ 75/Α'/11-06-1986). 

5. Το Π.Δ. 119/2013 (ΦΕΚ 153/Α') «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

6. Τα Π.Δ. 85/2012 Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών" και 86/2012 
«Διορισμός Υπουργών, Αναπληρωτών Υπουργών και 
Υφυπουργών» (ΦΕΚ 141/Α'). 

7. Του Π.Δ. 94/2012 (ΦΕΚ 149/Α') «Τροποποίηση Π.Δ. 85/ 
2012 - Ίδρυση και μετονομασία Υπουργείων, μεταφορά 
και κατάργηση υπηρεσιών». 

8. Το Π.Δ. 65/2011 (ΦΕΚ 147/Α') «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία: α) Εσωτερικών και 
β) Διοικητικής Μεταρρύθμισης κ.λπ.». 

9. Το άρθρο 15 του ν. 3448/2006 (ΦΕΚ 57/Α'/15-3-2006) 
«Για την περαιτέρω χρήση των πληροφοριών του δη¬ 


μοσίου τομέα και τη ρύθμιση θεμάτων αρμοδιότητας 
Υπουργείου Εσωτερικών, Δημόσιας Διοίκησης και Απο¬ 
κέντρωσης». 

10. Την κοινή υπουργική απόφαση υπ’ αριθ. ΔΙΑΔΠ/ 
Α1/12407 (ΦΕΚ 946/Β'/2002) «Καθορισμός διοικητικών 
διαδικασιών και των αντίστοιχων εντύπων τους που 
διεκπεραιώνονται και μέσω των Κέντρο Εξυπηρέτησης 
Πολιτών (ΚΕΠ)». 

11. Την κοινή υπουργική απόφαση υπ’ αριθ. ΔΙΑΔΠ/Ε/ 
25289 (ΦΕΚ 1947/Β'/2005) «Καθορισμός διοικητικών διαδι¬ 
κασιών του ΤΕΒΕ - αρμοδιότητας Υπουργείου Απασχό¬ 
λησης και Κοινωνικής Προστασίας και των αντίστοιχων 
εντύπων τους που διεκπεραιώνονται και μέσω των Κέ¬ 
ντρων Εξυπηρέτησης Πολιτών (ΚΕΠ)». 

12. Το γεγονός ότι από την έκδοση της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Η εκτύπωση των ακόλουθων βεβαιώσεων αρμοδι¬ 
ότητας ΟΑΕΕ: 

α) Βεβαίωση αποδοχών συνταξιούχου, 

β) Βεβαίωση Εισφορών, 

γ) Τρίμηνο ενημερωτικό σημείωμα σύνταξης 

μπορεί να διεκπεραιώνεται και μέσω των ΚΕΠ, πα¬ 
ράλληλα με τη διεκπεραίωσή της από τον ιστότοπο και 
από τα υποκαταστήματα του ΟΑΕΕ, μέσω αντίστοιχης 
ηλεκτρονικής εφαρμογής, κατόπιν διασύνδεσης με το 
πληροφοριακό σύστημα των ΚΕΠ «ΕΚΕΡ-ΕΡΜΗΣ». 

2. Γ ια τη χορήγηση των ανωτέρω βεβαιώσεων από τα 
Κ.Ε.Π. απαιτείται η συμπλήρωση και υπογραφή αιτήσε- 
ως του ενδιαφερομένου, ή νόμιμα εξουσιοδοτημένου 
εκπροσώπου του, υποβάλλεται ηλεκτρονικά μέσω του 
συστήματος ΕΡΜΗΣ-ΚΕΠ. 

3. Γ ια τη διεκπεραίωση των ανωτέρω εκτυπώσεων 
μέσω ΚΕΠ απαιτείται η επίδειξη των ακόλουθων δικαι- 
ολογητικών: 

α) η επίδειξη εγγράφου αποδεικτικού της ταυ¬ 
τότητας του ενδιαφερομένου (δελτίο αστυνομικής 
ταυτότητας, διαβατήριο, δίπλωμα οδήγησης ή ασφα¬ 
λιστικό βιβλιάριο). Σε περίπτωση κατά την οποία 
προσέρχεται εκπρόσωπος του δικαιούχου απαιτείται 
επίδειξη εξουσιοδότησης με βεβαίωση του γνησίου 
υπογραφής. 

β) η επίδειξη εγγράφου από το οποίο προκύπτει ο 
αριθμός Φορολογικού Μητρώου (ΑΦΜ) του δικαιούχου, 
για τις περιπτώσεις α και γ της παραγράφου 1. 

γ) η επίδειξη εγγράφου από το οποίο προκύπτει ο 
αριθμός Μητρώου (ΕΑΜ) του δικαιούχου, για την περί¬ 
πτωση β της παραγράφου 1. 

δ) η προφορική υπόδειξη του ΑΜΚΑ του δικαιούχου, 
για όλες τις περιπτώσεις της παραγράφου 1. 

4. Η ένταξη και διεκπεραίωση της διαδικασίας εκτύπωσης 
βεβαιώσεων ΟΑΕΕ μέσω ΚΕΠ, γίνεται μέσω του συστήματος 
ΕΡΜΗΣ-ΚΕΠ που υποστηρίζουν τα ΚΕΠ το οποίο συνδέε¬ 
ται με τον ιστότοπο του ΟΑΕΕ. Ο ΟΑΕΕ σε συνεργασία 
με την αρμόδια Υπηρεσία του ΥΔιΜΗΔ (ΥΑΠ) θα προβεί 
στις απαραίτητες παρεμβάσεις στα συστήματά του και 
δημιουργήσει την απαιτούμενη υποδομή από την πλευρά 
του για να διασυνδεθεί και διαλειτουργήσει με το σύστημα 
ΕΡΜΗΣ-ΚΕΠ, ώστε να διασφαλιστεί το ενιαίο περιβάλλον 
λειτουργίας των υπαλλήλων των ΚΕΠ, τα θέματα ασφάλει¬ 
ας και η τήρηση των απαραίτητων στοιχείων στο σύστημα 
ΕΡΜΗΣ-ΚΕΠ, η παραγωγή αναφορών και στατιστικών, αλλά 
και γενικότερα η παρακολούθηση των υποθέσεων που δι- 
εκπεραιώνονται μέσω των ΚΕΠ. Σε κάθε περίπτωση οποια¬ 
δήποτε αλλαγή από την πλευρά του ΟΑΕΕ θα πρέπει να 
γίνεται σε συμφωνία με την ΥΑΠ ώστε να γίνονται έγκαιρα 
οι απαραίτητες παρεμβάσεις στο σύστημα ΕΡΜΗΣ-ΚΕΠ. 

5. Για την εξυπηρέτηση των χρηστών της εφαρμογής 
θ-Ι<Θρ οπτιίε κατά την υποβολή της αίτησης, διατίθεται, το 
αργότερο 15 ημέρες πριν την έναρξη υποβολής αιτήσε¬ 
ων στα ΚΕΠ, από τους αρμόδιους Διαχειριστές Δικτύων 
εγχειρίδιο χρήσης της ηλεκτρονικής εφαρμογής καθώς 
και τυχόν οδηγίες για τη διεκπεραίωση της διαδικασίας. 


6. Οι εκτυπωμένες βεβαιώσεις παραδίδονται στους 
ενδιαφερομένους χωρίς να απαιτείται επικύρωση. 

7. Η έναρξη διεκπεραίωσης μέσω των ΚΕΠ της εκτύπω¬ 
σης των βεβαιώσεων της παραγράφου 1 με τα στοιχεία 
(α) και (β), ξεκινά από τη δημοσίευση της παρούσας από¬ 
φασης. Γ ια την έναρξη διεκπεραίωσης της εκτύπωσης 
της βεβαίωσης υπό στοιχείο (γ), ο ΟΑΕΕ ενημερώνει 
εγγράφως το ΥΔιΜΗΔ για την επιχειρησιακή ετοιμότη¬ 
τα του πληροφοριακού συστήματος του να παράσχει 
τις εν λόγω βεβαιώσεις, δεκαπέντε ημέρες πριν την 
ημερομηνία έναρξης. 

8. Η διαδικασία «Χορήγηση Βεβαίωσης ποσού Σύντα¬ 
ξης» και το αντίστοιχο έντυπο αίτησης στο υπό στοιχείο 
αΐ της κοινής υπουργικής απόφασης υπ’ αριθ. ΔΙΑΔΠ/ 
Α1/12407 (ΦΕΚ 946/Β72002) καταργείται. 

9. Η διαδικασία «Βεβαίωση καταβολής εισφορών για 
φορολογική χρήση (μόνο για ασφαλισμένους που έχουν 
καταβάλει εισφορές μηχανογραφικά) και το αντίστοιχο 
έντυπο αίτησης στην κοινή υπουργική απόφαση υπ’ αριθ. 
ΔΙΑΔΠ/Ε/25289 (ΦΕΚ 1947/Β/2005) καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2014 


ΟΙ ΥΠΟΥΡΓΟΙ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 


ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 


ΙΩΑΝΝΗΣ ΒΡΟΥΤΣΗΣ 

